แนะนำหน่อยว่า หุ้น Mercado Libre คือหุ้นอะไร
Mercado Libre ได้รับการยอมรับว่าเป็นเหมือน Alibaba ของทวีปอเมริกาใต้ มีธุรกิจครอบคลุมทั้ง E-Commerce และ FinTech พร้อมสเกลโตต่ออีกหลายเท่า

Mercado Libre (NASDAQ: MELI) เป็นบริษัทอีคอมเมิร์ซที่ใหญ่ที่สุดในลาตินอเมริกา โดยบริษัทเป็นหนึ่งในหุ้นที่ได้ประโยชน์จากสถานการณ์โควิดที่ผ่านมาเนื่องจาก

ผู้คนต้องหันมาซื้อของออนไลน์มากขึ้นทำให้รายได้ของบริษัทเติบโตอย่างก้าวกระโดด ซึ่งปัจจุบัน Mercado libre มีผู้ใช้งานกว่า 79 ล้านรายในแพลตฟอร์ม
Mercado Libre ประกอบธุรกิจหลัก ๆ ด้วยกัน 6 อย่าง

Mercado Libre → แพลตฟอร์มอีคอมเมิร์ซ (คล้าย Amazon)
Mercado Pago → ผู้ให้บริการเครื่องชำระเงินแบบดิจิตอลสำหรับร้านค้าผ่านเครื่องรูดบัตร POS รวมถึงแพลตฟอร์ม Digital Wallet (คล้าย Square)
Mercado Envios → ผู้ให้บริการด้านโลจิสติกส์
Mercado Shops → ผู้ให้บริการสำหรับผู้ประกอบการที่ต้องการหน้าร้านค้าออนไลน์เป็นของตัวเอง (คล้าย Shopify)
Mercado Libra Publicitat → แพลตฟอร์มเกี่ยวกับสื่อโฆษณาออนไลน์
Mercado Credito → ผู้ให้บริการปล่อยสินเชื่อสำหรับผู้ประกอบการและลูกค้า

รายได้ Mercado Libre เติบโตแบบก้าวกระโดด
ปี 2018 มีรายได้ 1,440 ล้านดอลลาร์
ปี 2019 มีรายได้ 2,296 ล้านดอลลาร์
ปี 2020 มีรายได้ 3,973 ล้านดอลลาร์

โอกาสการเติบโต
E-Commerce Penetration ใน Latin America ยังต่ำ เราเชื่อว่าธุรกิจอีคอมเมิร์ซในประเทศแทบ Latin America ยังมีโอกาสเติบโตอีกมากถึงแม้ว่าจะมีดีมานด์ที่เพิ่มสูงขึ้นมากไปแล้วในช่วงสถานการณ์โควิด โดยถ้าเราดูจาก E-commerce Penetration ของประเทศในแทบนี้อย่าง Brazil Mexico หรือ Chile จะเห็นได้ว่ายังอยู่ในระดับที่ต่ำมากที่ประมาณ 8-12% เทียบกับประเทศอย่างอเมริกาที่กว่า 20% และอย่างจีนที่เกือบ 30%
ข้อมูลการเงินรายบริษัท